
	1
	2 Kgalekgale, toropongkgolo ya Johannesburg, go belegwe lesea la mosetsana. Lesea leo e be e le nna. Mma o be a mpitša Zenzile Miriam Makeba.

	3 Mma e be e le lelopo, gape a šoma go hlokomela le go hlwekiša mengwako ya batho ba bangwe. Go be go le boima gore a hwetše letseno la go re lekana re le babedi. O ile a thoma go rekiša bjala bja go titielwa ka gae go tsenya tšhelete ye nngwe.
	4 Melao ya naga e be e sa dumelele thekišo ya bjala bja go titielwa ka gae. Maphodisa a ile a mo romela kgolegong dikgwedi tše tshela tše telele. Ke be ke na le matšatši a 18 fela, gomme ke nyaka mma. Le ge ke be ke le lesea, le nna ke ile ka ya kgolegong.

	5 Bjalo ka mosetsananyana ke be ke rata go opela. Ke rile go gola ka thuša mma wa ka go hlwekiša dintlo. Go opela go be go dira gore mešomo ya ka gae e sepele ka lebelo gomme le matšatši e be a mabose. Go opela go be go nthabiša ka fao nka se kgonego le go hlaloša.
	6 Ke opetše ka kerekeng ya rena, gomme se se be se thabiša le batho ba bangwe. Mmino o na le maatla a go kopanya batho. Go opela go dira gore re ikwe re le bogale re tiile.

	7 Batho ba be ba re lentšu la ka ke mpho gomme le dikoša tša ka di kgethegile. Ke opetše le diopedi tše dingwe gomme mmino wa rena o kwelwe lefaseng lohle. 
	8 Legae la ka le be le le Sophiatown, lefelo la setšo le mmino; lefelong leo maAfrika Borwa a ka dirago mmino ka kwanodumo gomme ba bina mmogo. Efela babuši ba naga ka nako yela ba be ba sa nyake batho ba eba mmogo. Melao yeo e be e sa dumelele batho ba baso le ba bašweu gore e be bagwera.

	9 n/a
	10 Ke be ke tseba gore ga se gwa loka go swara batho ba bangwe gampe ka lebaka la mmala wa letlalo la bona. Ga se ka fihla ditumelelo tša ka, gomme babuši ba naga ba be ba nyaka go nthaka ka nageng. Ke ile ka ya go opela Amerika. Ke boditšwe gore nka se sa boela gae le gatee.

	11 Batho ba kwele kanegelo ya ka lefaseng lohle. Dikoša tša ka le kanegelo ya ka di thušitše batho ba bantši go bona gore ga go toka Afrika Borwa go batho bao ba nago le letlalo le leso. Ke ile ka tšwela pele go opela le go bolela nnete ka ga naga ya gešo, le ge go le bjalo.

	12 Lefase le be le rata mmino wa ka gomme ke amogelwa dinageng tše dintši. Ke thopile difoka ebile ke opeletše batho ba bohlokwa lefaseng lohle. Bophelo bja ka bo be bo le bose efela go na le seo se sego gona. Ke be ke sa kgone go opela ka nageng ya gešo, gomme le batho ba  be ba sa lokologa.

	13 n/a
	14 Go ile gwa fihla letšatši la botse gomme Nelson Mandela a ba moPresidente wa Afrika Borwa. Go bušitše batho ba baswa gomme melao ya go hloka toka ya hwelela. Ke ile ka boela gae ka kholofelo ye mpsha pelong ya ka mafelelong.

	15 Morago ga seo ka kgona go opela nageng ya go lokologa, ya go dira toka. Batho ba mebala ya go fapanafapana ba ipshina ka mmino wa ka mmogo. Ke dirile se ka gobane ke le bogale gape ke tiile. Ke opela nnete ka dikošeng tšohle tša ka.

